Държавен вестник, бр. 103, 2005 г., стр. 21

Б Р О Й  103
Д Ъ Р Ж А В Е Н   В Е С Т Н И К
С Т Р .  21
(4) В случаите на съзастраховане в рамките
на Европейския съюз резервът за предстоящи
плащания не може да бъде по-нисък от размера
съгласно законодателството и установените
практики в държавата членка по седалището
на водещия съзастраховател.
(5) Когато размерът на претенцията е опре-
делен във валута, различна от определената по
ал. 1—3, и това е известно на застрахователя,
той може да определи резерва за предстоящи
плащания в тази валута.
Раздел III
Покритие на технически резерви
Общи правила
Чл. 72. (1) Застрахователят, съответно пре-
застрахователят, е длъжен да покрие брутния
размер на техническите резерви с подходящи
активи при посочените в чл. 74 съотношения.
Застраховател от трета държава покрива тех-
ническите резерви, образувани по реда на
чл. 68, ал. 3, за своя клон при условията на
този раздел.
(2) Заместник-председателят може да заб-
рани свободното разпореждане с активи на
застраховател или презастраховател, който не
изпълнява задължението по ал. 1, след като е
уведомил за намерението си компетентните
органи на държавите членки, където е разпо-
ложен рискът.
(3) Активите по ал. 1 трябва да отразяват
особеностите на дейността на застрахователя
или презастрахователя по такъв начин, че да се
гарантират сигурност, доходност и ликвидност
посредством диверсификация и подходящо раз-
пределение.
Видове активи за покритие на технически
резерви
Чл. 73. (1) За покритие на техническите резерви
могат да се използват само следните активи:
1. ценни книжа, приети за търговия на регу-
лиран пазар на ценни книжа в Република Бъл-
гария или в държава членка, както и акции,
квалифицирани облигации и други квалифи-
цирани дългови ценни книжа, приети за тър-
говия на международно признати и ликвидни
регулирани пазари на ценни книжа в трета
държава;
2. ценни книжа, издадени или гарантирани
от Република България или от държава членка,
както и квалифицирани дългови ценни книжа,
издадени или гарантирани от трети държави,
техните централни банки или международни
организации, в които членува Република Бъл-
гария или държава членка;
3. акции и дялове, издадени от инвестицион-
ни дружества и договорни фондове, които из-
вършват дейност при условията и по реда на
Закона за публичното предлагане на ценни кни-
жа, както и акции и дялове на колективни ин-
вестиционни схеми, чието седалище се намира
в държава членка;
4. право на собственост върху земя и сгради;
5. вземания към презастрахователи, вклю-
чително дела на презастрахователите в техни-
ческите резерви;
6. депозити и вземания към цеденти;
7. вземания от застраховани лица и посред-
ници, произтичащи от застрахователни и пре-
застрахователни договори;
8. вземания по заеми срещу застраховки
“Живот”;
9. парични средства на каса и по разплаща-
телни сметки или депозити в банки, които имат
право да извършват банкова дейност в Репуб-
лика България или в държава членка;
10. отложени аквизиционни разходи;
11. безспорно установени вземания във връз-
ка с възстановяване на данъци.
(2) Квалифицирани дългови ценни книжа по
смисъла на ал. 1 са дългови ценни книжа с ин-
вестиционен рейтинг от международно призна-
та рейтингова агенция.
(3) Всички активи се оценяват в съответст-
вие с принципа за предпазливост, като се отчи-
та рискът от невъзможност за тяхното осребря-
ване. Стойността на вземанията, признати за
покритие на техническите резерви, се изчисля-
ва при спазване на принципа за предпазливост,
като се отчита рискът от възможното им не-
удовлетворяване.
(4) Деривати на ценни книжа, включител-
но опции, фючърси и суапове, свързани с акти-
ви за покритие на технически резерви, се приз-
нават за покритие на техническите резерви
само ако допринасят за намаляването на ин-
вестиционния риск или улесняват ефективно-
то управление на портфейла. Те се оценяват
при спазване на принципа за предпазливост и
могат да се вземат предвид при оценката на
базовите активи.
(5) Вземания към трети лица се признават за
покритие на техническите резерви, след като се
приспаднат всички насрещни задължения към
третите лица.
(6) Не се признават за покритие на техничес-
ките резерви:
1. имуществени права, обременени със за-
лог, ипотека или други тежести;
2. инвестиции в контролирано дружество;
3. вземания, които са просрочени с повече от
три месеца след датата на падежа.
(7) При извънредни обстоятелства и по мо-
тивирано предварително искане на застрахова-
теля комисията може временно да допусне из-
ползването на други видове активи за покритие
на техническите резерви, ако са спазени изис-
кванията на чл. 72, ал. 3.
Общи правила за диверсификация
Чл. 74. (1) Застрахователят инвестира брут-
ния размер на образуваните технически резер-
ви в активи по чл. 73 при спазване на следните
ограничения: